Rettens dom (Femte Afdeling) af 12. juli 2019 –

Sony Optiarc og Sony Optiarc America mod Kommissionen

(Sag T‑763/15)

»Konkurrence – karteller – markedet for optiske diskettedrev – afgørelse, hvorved der fastslås en overtrædelse af artikel 102 TEUF og af EØS-aftalens artikel 54 – hemmelige aftaler vedrørende udbud for diskdrev til bærbare computere og stationære computere – overtrædelse med konkurrencebegrænsende formål – ret til forsvar – begrundelsespligt – princippet om god forvaltningsskik – bøder – samlet og vedvarende overtrædelse – retningslinjerne af 2006 for beregning af bøder«

1. Konkurrence – administrativ procedure – kommissionsafgørelse, hvorved der fastslås en overtrædelse – bevisbyrden for en overtrædelse og dennes varighed påhviler Kommissionen – bevismiddel – anvendelse af en række indicier – de enkelte indiciers bevismæssige værdi – lovligheden af en række indicier bedømt i deres helhed (Art. 101, stk. 1, TEUF; Rådets forordning nr. 1/2003, art. 2) (jf. præmis 41-45, 144, 159, 168 og 175)

2. Konkurrence – administrativ procedure – kommissionsafgørelse, hvorved der fastslås en overtrædelse – anvendelse af erklæringer fra andre virksomheder, der har deltaget i overtrædelsen, som bevismidler – lovlighed – bevisværdi af frivillige erklæringer fra hoveddeltagerne i et ulovligt kartel med henblik på at være omfattet af samarbejdsmeddelelsens anvendelse (Art. 101 TEUF; Kommissionens meddelelse 2006/C 298/17) (jf. præmis 46-51)

3. Karteller – samordnet praksis – begreb – koordinering og samarbejde uforenelig med hver virksomheds forpligtelse til selvstændigt at fastsætte sin markedsadfærd – udveksling af oplysninger mellem konkurrenter – udveksling vil kunne fjerne tvivl om den påtænkte adfærd hos de pågældende virksomheder – overtrædelse med konkurrencebegrænsende formål – tilstrækkelig skadelig (Art. 101, stk. 1, TEUF) (jf. præmis 52-59, 84, 85, 106, 116, 117, 126-129, 136, 143, 148-152, 165-167 og 175)

4. Konkurrence – administrativ procedure – klagepunktsmeddelelser – midlertidig karakter – nødvendigt indhold – overholdelse af retten til forsvar (Rådets forordning nr. 1/2003, art. 27, stk. 1) (jf. præmis 71-80 og 208-217)

5. Karteller – forbud – overtrædelser – aftaler og samordnet praksis udgør en enkelt overtrædelse – virksomhed tilregnes ansvaret for hele overtrædelsen – betingelser – praksis og ulovlig adfærd, som indgår i en samlet plan – vurdering – kriterier – deltagelse i overtrædelsens samlede formål – kendskab til eller forudsigeligheden af den samlede plan og dens hovedbestanddele (Art. 101, stk. 1, TEUF) (jf. præmis 178-181 og 188-200)

6. Karteller – forbud – overtrædelser – aftaler og samordnet praksis udgør en enkelt overtrædelse – virksomhed tilregnes ansvaret for hele overtrædelsen – betingelser – praksis og ulovlig adfærd, som indgår i en samlet plan – vurdering – afbrydelse på nogle måneder i kartellets aktiviteter – ikke relevant (Art. 101, stk. 1, TEUF) (jf. præmis 186 og 187)

7. Institutionernes retsakter – begrundelse – forpligtelse – rækkevidde – afgørelse om anvendelse af konkurrencereglerne – kommissionsafgørelse, hvorved der konstateres en overtrædelse og pålægges en bøde – krav, som følger af princippet om effektiv domstolsbeskyttelse – afgørelsens dispositive del skal være klar og præcis (Art. 101, stk. 1, TEUF og art. 296, stk. 2, TEUF; Den Europæiske Unions charter om grundlæggende rettigheder, art. 47) (jf. præmis 222-232)

8. Konkurrence – bøder – størrelse – fastsættelse – fastsættelse af grundbeløbet – fastsættelse af værdien af afsætningen – overholdelse af ligebehandlingsprincippet og proportionalitetsprincippet (Art. 101, stk. 1, TEUF; Rådets forordning nr. 1/2003, art. 23, stk. 2; Kommissionens meddelelse 2006/C 210/02) (jf. præmis 239-247)

9. Konkurrence – bøder – størrelse – fastsættelse – pligt for Kommissionen til at holde sig til sin tidligere beslutningspraksis – foreligger ikke (Art. 101, stk. 1, TEUF; Rådets forordning nr. 1/2003, art. 23, stk. 2) (jf. præmis 249)

Angående

Søgsmål i henhold til artikel 263 TEUF med påstand principalt om delvis annullation af Kommissionens afgørelse C(2015) 7135 final af 21. oktober 2015 om en procedure i henhold til artikel 101 TEUF og EØS-aftalens artikel 53 (AT.39639 – Optiske diskettedrev) og subsidiært om nedsættelse af størrelsen af den bøde, der blev pålagt sagsøgerne.

Konklusion

1) Europa-Kommissionen frifindes.